《草茵》
明代·朱之蕃

青葱初向烧痕分，陌上池边积渐殷。风落繁英舒蜀锦，云连远岫蹙湘纹。

佳人斗巧披香径，狂客挥杯藉夕曛。不待蛩吟秋露冷，閒眠先自惜芳芬。

作者简介：山东茌平人，著籍金陵，字元介，号兰嵎。万历二十三年状元。官至吏部侍郎，出使朝鲜，尽却其赠贿。工书画。朝鲜人来乞书，以貂皮人参为酬。之蕃斥以买法书、名画、古器，收藏遂甲于南都，有《奉使稿》。